पेडणेंः पोरस्कडें पेडण्यां रेल्वे पुला वटेन राष्ट्रीय म्हामार्ग 66 खातीर न्हंयेच्या पात्रांत घातिल्लो मातयेचो भराव ल्हवू ल्हवू नेमता. हाका लागून रस्त्याक धोको उप्रासला. हाचेर सरकारान ताकतिकेन उपाय येवजण करची अशी मागणी लोकांनी केल्या. तीन वर्सां आदीं हेच सुवातेर हो रस्तो उदकांत गेल्लो. 100 मिटर रस्तो आनी राखणे वणत लेगीत तेरेखोल न्हंयेंत गिळिल्ली. ह्या रस्त्याचे वटेन जे तरेन कंत्राटदारान तेरेखोल न्हंयेच्या पात्रांत मातयेचो भराव घालून रस्तो तयार केला ते आदीं तांणी राखणे वणत बांदपाची गरज आशिल्ली. ती वणत बांदूंक नाशिल्ल्यान आयजूय मातयेचो भराव ल्हवू ल्हवू न्हंयेच्या पात्रांत वता. ह्या भरावाक व्हट चर पडल्यात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 